לאה נאור

לאה נאור (נולדה ב-22 בינואר 1935) היא פזמונאית, סופרת, מתרגמת, מחזאית ותסריטאית ישראלית.

==ביוגרפיה==
נאור נולדה וגדלה בהרצליה. בנעוריה למדה בבית הספר החקלאי עיינות. שירתה בנח"ל ונמנתה עם מקימי קיבוץ נחל עוז. למדה ספרות כללית באוניברסיטת תל אביב.

היא פרסמה ספרי סיפורים, שירה ומחזות לילדים ולנוער. הייתה היוצרת וכתבה את התסריטים לתוכניות טלוויזיה לילדים, "חג לי", "קרוסלה" ו"סיפורים מהכיס", והשתתפה בכתיבה לתוכניות "פרפר נחמד", "רגע עם דודלי", "בבית של פיסטוק", "קשקשתא", "שלוש ארבע חמש וחצי" ועוד. תרגמה ספרי ילדים רבים, ובהם סדרת ספריו של דוקטור סוס (35 ספרים).

המחזמר שכתבה, "זרעים של מסטיק" בהלחנת נחום היימן, עובד לאלבום בכיכובה של דליה פרידלנד וילדי בית אלפא, ויצא לאור כספר בספריית פועלים – הקיבוץ המאוחד. הספר זכה למהדורת רבות והוצג על הבמות בגרסאות שונות. תקליט המחזמר זכה בתואר "תקליט זהב" בשנת 1990 וגרסת הדי.וי.די שלו זכתה ל"אלבום זהב" בשנת 2011. השניים – נאור והיימן – חיברו מחזמר נוסף בשם "אנדנדינו", בביצועם של חוה אלברשטיין ואמנון מסקין. יחד עם קובי אושרת כתבה נאור את המחזה המוזיקלי "מה קרה בארץ מי", בהשתתפות חוה אלברשטיין ואברהם מור. המחזה הוצג בשנת 1979 ושוב בשנת 2005. היא עיבדה לטלוויזיה את "אלוף בצלות ואלוף שום" של ח"נ ביאליק, עם לחנים של דובי זלצר.

לאה נאור הרבתה לכתוב ללהקות צבאיות. פזמוניה בוצעו בלהקת הנח"ל, להקת פיקוד המרכז, להקת פיקוד הצפון, להקת פיקוד הדרום וצוותי הווי צבאיים. את הלחנים לשיריה ופזמוניה חיברו המלחינים נורית הירש, מוני אמריליו, נחום היימן, משה וילנסקי, מתי כספי, דובי זלצר, שלום חנוך, דוד קריבושי, מישה בלכרוביץ, יאיר רוזנבלום, יוסף הדר, מל קלר, סשה ארגוב, יוני רכטר, קובי אושרת ואחרים.

ספרה "בואי אמא" (2006), שתיעד את חיי אמה אסתר מישקובסקי, היווה מחווה לכל דור החלוצות שבנו את הארץ.

זכתה בשורה של פרסים ואותות הוקרה: פרס רשות השידור על תוכניתה "קרוסלה" (1977); פרס זאב לספרות ילדים ונוער על ספרה "מקהלה עליזה" (1980); עיטור אנדרסן לתרגומי מופת על תרגום ספרי ד"ר סוס (1984); תואר יקירת העיר הרצליה (2005); פרס אקו"ם על מכלול כתיבתה לנוער (2014); פרס מפעל חיים על שם דבורה עומר מטעם שרת התרבות והספורט (2014); פרס מפעל חיים מטעם המרכז הישראלי לחדשנות בחינוך (2015). פרס סאסא סטון לספרות ילדים למפעל חיים (2022).
לאה ומרדכי נאור, דצמבר 2019
מילות השיר של לאה נאור "כדאי ללמוד מן הפרחים" ב[[גרפיטי על ספסל בראש צורים]]
לאה נאור נשואה להיסטוריון ד"ר מרדכי נאור, והם הורים לשתי בנות ובן.

==יצירותיה==
===משיריה הנודעים===
בלחני נורית הירש:
*"איזה ערב יפה"
*"אליהו הנביא"'
*"האהבה היא פרח"
*"הבית של פיסטוק"
*"כשקיבלו את התורה"
*"מקהלה עליזה"
*"פרפר נחמד"

בלחני מוני אמריליו:
*"אולי ראיתם את הרוח"
*"אל תשתול שושנים"
*"למה לא"
*"עוד מעט"
*"שיר מתוק"

בלחני נחום היימן:
*"אדון חרדון המפוזר"
*"איך אפשר לישון"
*"זרעים של מסטיק"
*"יום הולדת מפלסטלינה"
*"ימינה שמאלה והלאה"

בלחני משה וילנסקי:
*"איזה חג לי"
*"בסוכה שלנו"
*"סרנדה לעדה"
*" "תני לו פרח"

בלחני מתי כספי:
*בדיוק בשעה הנכונה"
*"הסביבון שלי"
*"קרוסלה"

מלחינים נוספים:

לתוכניות הטלוויזיה לילדים:
* "בונים סוכה" (לחן: דפנה אילת)
* "מה מה תפוח אדמה" (לחן: דובי זלצר)
* "מה פתאום" ( קשקשתא ) (לחן: מישה בלכרוביץ)
* "שלוש ארבע חמש וחצי" (לחן: דוד קריבושי)

ללהקות הצבאיות:
* "דבר אל העצים" (לחן: שלום חנוך)
* "מה בעצם קרה" (לחן: יוסי הורביץ)
* "קרנבל בנח"ל" (לחן: יאיר רוזנבלום)

לפסטיבל הזמר והפזמון:
* "בהר הגלבוע" (לחן: יוסף הדר)
* "יום אביב חינם" (לחן: דוד מולנר)

לחוה אלברשטיין:
* "את כל פלאי הקיץ" (לחן: מל קלר)

לחנים זרים:
* "בואי אמא" (לחן: א. קולמנובסקי)
* "הלב"- (שירו של מרקו) (לחן: יקוצ'י סקטה)
* "חיוכים" (לחן: א. קבארול)

===מספריה===
ראשית הקריאה:
*"מחבואים" (1986)
*"אלעד והטרקטור" (1990)
*"היום הראשון הכי קשה" (1988)
*"השקט עושה לי חור בראש" (1993)

ספרי ילדים:
*"זרעים של מסטיק" (1966, 1989, 2013)
*"מקהלה עליזה" (1980, 2015)
*"אנדנדינו או: מעשה שמתחיל באליק בליק בום ונגמר בירח" (1983) (יצא גם תקליט בהשתתפות חוה אלברשטיין, אמנון מסקין ומקהלת ילדים)
*"לא בכיתי הפעם" (1983)
*"אבל אני כזה" (1985)
*"הספר הגדול של לאה נאור" (1992)
* "הסיפור על גן עדן" (1995)
*"תיבת נח" (1997)
*"בואי אמא" (2004) – רומן ביוגרפי על חיי הוריה
*"מרכבה מזהב", לפי ציוריה של תום זיידמן-פרויד, הוצאת אבן חושן, 2013

ביוגרפיות:
*"הרופא על הסוס" – סיפורו של ד"ר הלל יפה (1989)
*"המשורר" – סיפורו של חיים נחמן ביאליק (1991)
*"מלך הילדים" – סיפורו של לוין קיפניס (2008)
*"צייד הצבעים" – סיפורו של נחום גוטמן (2012)

מחזות זמר
* אלוף בצלות ואלוף שום, בעקבות חיים נחמן ביאליק
* "זרעים של מסטיק"

שירה
* "ימים מלאים" הוצאת מחברות לספרות, 1963
* "חיוכים" הוצאת שער הרצליה, 2015
* "מלה טובה" הוצאת שער הרצליה, 2022

תרגומים
* "חתול תעלול" "רחוב תות, סיפור לא פשוט" ועוד למעלה מ-30 מספרי דוקטור סוס
* "סיפורי ככה זה" מאת רודיארד קיפלינג
* "שירים עליזים וחרוזים פוחזים" מאת רואלד דאל
* "הקטר הכחול שיכול" מאת ווֹטי פייפר
* "אמילי – מבחר משיריה של אמילי דיקינסון"
* "תני לו פרח - מבחר תרגומי שירה מן השפה האנגלית", הוצאת הקיבוץ המאוחד, 2018

==קישורים חיצוניים==

* 

* 
* 
* 
* 
* 
* 
* [https://youtu.be/AGdPIyVxmx4?list=TLGGEXUqin1TE7owNjEwMjAxNw לאה נאור בשיחה] עם דן מרגלית, מאתר החינוכית באתר יוטיוב, אוקטובר 2017
* [https://www.youtube.com/watch?v=tTWb4H4OYk8 לאה נאור], הפרויקט של מפעל הפיס [https://israelimusic.pais.co.il/desktop/artist.html?aid=bf09dbdf לתיעוד יוצרים במוזיקה הישראלית] עם יואב קוטנר, דצמבר 2016
* 
* קישור= אבשלום קור, [https://omny.fm/shows/avshalom/14-8-24-90 באופן מילולי במלחמה: לאה נאור בת 90], גלי צה"ל, 14.8.2024

==הערות שוליים==

קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:פזמונאיות ישראליות
קטגוריה:פזמונאים ישראלים
קטגוריה:פזמונאיות כותבות עברית
קטגוריה:פזמונאים כותבי עברית
קטגוריה:מתרגמות ישראליות
קטגוריה:מתרגמים ישראלים
קטגוריה:מתרגמות מאנגלית לעברית
קטגוריה:מתרגמים מאנגלית לעברית
קטגוריה:סופרות ישראליות
קטגוריה:סופרים ישראלים
קטגוריה:זוכות עיטור אנדרסן
קטגוריה:זוכי עיטור אנדרסן
קטגוריה:בוגרות בית הספר החקלאי עיינות
קטגוריה:בוגרי בית הספר החקלאי עיינות
קטגוריה:חברי גרעיני נח"ל
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:מייסדות קיבוצים
קטגוריה:מייסדי קיבוצים
קטגוריה:זוכות פרס זאב
קטגוריה:זוכי פרס זאב
קטגוריה:זוכות פרס דבורה עומר
קטגוריה:זוכי פרס דבורה עומר
קטגוריה:נחל עוז: אישים
קטגוריה:ישראליות שנולדו ב-1935
קטגוריה:ישראלים שנולדו ב-1935